label_title: Prva burska vojna
label_desc: Prva burska vojna je bil spopad med bursko državo Transvaal in Združenim kraljestvom. Čeprav se danes splošno priznava pomembnost te vojne za nadaljnji razvoj južnoafriških pokrajin, se tega prav Britanci sprva niso dovolj jasno zavedali. Burske zmage so ravnodušno sprejemali kot trenutni odpor bolj ali manj avtohtonega prebivalstva proti neizbežni kolonizaciji, ki je ni bilo mogoče zatreti. To stališče naj bi bilo tudi vzrok za angleške poraze in tudi razlaga poznejše trditve nekaterih zgodovinarjev, da prva burska vojna sploh ni bila vojna, temveč le neorganiziran izpad burskih ekstremistov.